CELEX: 62019TN0024
Language: bg
Date: 2019-01-11 00:00:00
Title: Дело T-24/19: Жалба, подадена на 11 януари 2019 г. — INC and Consorzio Stabile Sis/Комисия

11.3.2019   
            
            
               BG
            
            
               Официален вестник на Европейския съюз
            
            
               C 93/73
            
         
      Жалба, подадена на 11 януари 2019 г. — INC and Consorzio Stabile Sis/Комисия
      (Дело T-24/19)
      (2019/C 93/94)
      Език на производството: английски
      
         Страни
      
      
         Жалбоподатели: INC SpA (Торино, Италия) и Consorzio Stabile Sis SCpA (Торино) (представители: H.-G. Kamann, F. Louis и G. Tzifa, lawyers)
      
         Ответник: Европейска комисия
      
         Искания на жалбоподателя
      
      Жалбоподателят иска от Общия съд:
      
                  —
               
               
                  да отмени Решение C(2018) 2435 окончателен на Комисията от 27 април 2018 г. по дела SA.49335 (2017/N) и SA.49336 (2017/N), (1).
               
            
                  —
               
               
                  да осъди Комисията да заплати съдебните разноски.
               
            
         Основания и основни доводи
      
      В подкрепа на жалбата си жалбоподателите изтъкват едно основание за всеки един от двата отделни случая на твърдяна държавна помощ.
      
                  1.
               
               
                  Основанието по дело SA.49336 (2017/N) е изведено от твърдението, че като е приела обжалваното решение, Комисията не е открила официалната процедура по разследване, предвидена в член 108, параграф 2 ДФЕС и член 4, параграф 4 и член 6 от Регламент (ЕС) 2015/1589 (2), независимо от съществуването на значителни затруднения, които са настъпили по време на процедурата за предварителен контрол относно съвместимостта с вътрешния пазар на индивидуалната държавна помощ, за която е отправено уведомление, предоставена на оператор на автомагистрала, за която се заплаща такса, (Autostrade per l'Italia SpA). Жалбоподателите твърдят, че по този начин Комисията е нарушила член 108, параграф 3 ДФЕС и член 4, параграф 3 от Регламент № 2015/1589.
               
            
                  2.
               
               
                  Основанието по дело SA.49335 (2017/N) е изведено от твърдението, че като е приела обжалваното решение, Комисията не е открила официалната процедура по разследване, предвидена в член 108, параграф 2 ДФЕС и член 4, параграф 4 и член 6 от Регламент (ЕС) 2015/1589, независимо от съществуването на значителни затруднения, които са настъпили по време на процедурата за предварителен контрол относно съвместимостта с вътрешния пазар на индивидуалната държавна помощ, за която е отправено уведомление, предоставена на втори оператор на автомагистрала, за която се заплаща такса, (Società Iniziative Autostradali e Servizi Spa). Жалбоподателите твърдят, че по този начин Комисията е нарушила член 108, параграф 3 ДФЕС и член 4, параграф 3 от Регламент № 2015/1589.
               
            
         (1)  ОВ C 379, 2018 г., стр. 3
      
      
         (2)  Регламент (ЕС) 2015/1589 на Съвета от 13 юли 2015 година за установяване на подробни правила за прилагането на член 108 от Договора за функционирането на Европейския съюз (ОВ L 248, 2015 г. стр. 9).